[{"text_idx": "#000000", "text": "Euskadi Literatur Sari bi irabazi dituen idazle honek \"Txalorik ez, arren\" saiakera argitaratu berri du. Twist eleberria bere bizitzako esperientziarik aberasgarriena dela dio, eta komikia ei da Harkaitz Canok gehien gozatzen duen generoa."}, {"text_idx": "#000001", "text": "Full time idazle edo bezero askoren zerbitzuan dagoen testu hornitzaile izatearen arteko debatean murgiltzen den idazlea naiz. Komikietarako gidoiak eta abestietarako letrak idazten gozatzen dut gehien. Denbora bat hartu nahi dut hurrengo liburua idazteko, hura zer izango den jakiteko, oraindik ez baitakit"}, {"text_idx": "#000003", "text": "Txaloa gai duen saiakera laburra da. Artium museotik egin zidaten enkargu batetik abiatu nintzen lan hau egiteko: haien katalagotik lan bat aukeratu eta zerbait idazteko eskatu zidaten. Erabat libreki. Antoni Muntadas-en lan bat aukeratu nuen nik, bideo instalazio bat zen lan hura. Artista katalan baten hiru pantaila zituen lanak; alboetako pantailetan jendea txaloka ikus zitekeen, eta bitartean, erdiko pantailan, gerra irudiak azaltzen ziren, aleatorioki, alboko pantailekin zer ikusirik ez zuten irudiekin kontrastean. Muntaia bat zen. Lan horretatik abiatuta, txaloari buruzko hausnarketa bat egiteari ekin nion; arrakasta, zeri egiten diogun txalo, zeri ez, laudamenak dakartzan arazoak... hari horri tiraka jarraitzen du lanak. Sakelako liburua da; Oreretako Idoia Beratarbide artistak ilustratutako edizio landua duena."}, {"text_idx": "#000004", "text": "Ilustrazioa eta komikia atsegin dituzun gauzak dira..."}, {"text_idx": "#000005", "text": "Bai. Azkenaldi honetan, idazle lanetik gehien gustatzen zaidana komikien gidoiak egitea da. In\u0303aki Holgado Oreretako marrazkilari bikaina ezagutzeko zortea izan dut. Asko gozatzen dut komikiekin, hauek darabilten gidoia zinema perfektua baita. Gidoiak nik idatzi, eta berak perfekzioan gauzatzen ditu zinean ez bezala. Zeru urdina, giro futurista, aireko istripua idazten baditut, komikian hauek islatzerik ere badut, merkea baita. Komikian, bin\u0303eta barrukoa da axola duena eta bi pertsonek hartzen dute parte. Zinean aldiz, gauza asko hartu behar dira kontutan. Horregatik diot komikia zinema perfektua dela, eta ulergaitza zait krisi garaietan halako gauzetan ez inbertitzea. Komiki tradiziorik ez duen herriak, inoiz ez du zinema onik edukiko."}, {"text_idx": "#000007", "text": "Garai hartan ere idazteko ohitura nuen, argi nuen honetan jardun nahi nuela. 1993an hasi nintzen ikasketa unibertsitarioekin eta orduan ez zegoen literatura tailerrik. Lanbide horretara bideratuko ninduen ikasketarik ere ez zegoen, edo ez nuen aurkitu behintzat. Beraz, Zuzenbidea ikasten amaitu nuen, inertzia hutsaz. Banituen Filologia, Filosofia eta Kazetaritza ikasten zuten lagunak, baina ez ninduten animatzen: \u201cEz ezazu hau ikasi, ez zaizu gustatuko\u201d esaten zidaten. Horiek ikasteko asmoak kendu eta, beraz, laugarren aukera zen Zuzenbidea ikasi nuen. Arraro gerta daiteke, baina niretzat Zuzenbidea betidanik izan da hobby bat. Inoiz ez nuen horretan lan egin nahi izan, baina ikasketak amaitu nituen oso formala bainintzen garai haietan, orain baino gehiago. Egia da Zuzenbideak baduela hizkuntzaren anbioguotasunarekin zer ikusirik, legeak ere anbiguotasunez egiten dira maiz, zehatzago besteetan... Burua estrukturatzen ere laguntzen du; gizartearen antolaketa modua ikusten... baina inoiz ez da nire bokazioa izan."}, {"text_idx": "#000009", "text": "Lehenagotik idazten nuen. Nire gelan ez zuen inork ere idazten, gauza arraroa zen nerabe nintzen garaian. Horregatik, saria irabaztea eta idazten zuen nire adineko jendea ezagutzea gauza garrantzitsua izan ziren niretzat. Unibertsitatean nengoela ere idazten nuen. Nire lehen poema liburua unibertsitateko lehen urtean nengoela argitaratu nuen. Ordurako bagenuen literatur banda bat eta taberna eta herrietara joaten ginen gauzak irakurtzera. Errezitatzeaz gain, 94. urtean, maketa bat grabatu genuen Altxerrin. Etxean eginiko zerbait izan zen hura: internet aurreko garaiaz ari naiz hizketan. 500 kasete erosi genituen, eta bakoitzak bere etxean 20 kopia egin zituen. Beraz bai, betidanik: irakurri, idatzi..."}, {"text_idx": "#000010", "text": "Zergatik erakartzen zaitu fikzioak? Zer du fikzioak beste inon topatzen ez duzuna?"}, {"text_idx": "#000011", "text": "Aurreko egun batean, Ferrna\u0301ndez Salmo\u0301n-en liburuko kontraportadan, bizitza artea baino garrantzitsuago dela ulertarazten digun disziplina bakarra dela irakurri nuen. Paradoxa hutsa da hau: bai, bizitza artea baino garrantzitsuagoa da, baina hau ulertzeko arteaz ere jakin behar dugu, edo gutxienez, gure bizitzetan filtratu. Niretzat, irakurri eta idaztea bi aldiz bizitzea da. Idazten eta irakurtzen dugunean beste bizitza batez arduratzen gara, bizitza hura moldeatzen dugu. Ez doaz paraleloan, batera baizik. Horregatik atsegin dut nire lana: bi aldiz bizi naiz."}, {"text_idx": "#000012", "text": "Eta nola bizi zara bi aldiz egunean? Idazle bizitzak ba al du errutina zehatzik?"}, {"text_idx": "#000013", "text": "Eleberri baten azken zatian murgilduta dagoen idazleak ez du beste ezer bere bizitzan. Hobe da desagertzea, jasanezin egoten gara. Baina idazle baten egunerokoa nahiko normala da. Goizetan ordutxo batzuk idazteari ekin, eta gainontzekoa erreziklajea da. Lehen gauetan egiten nuen lan, baina orain ohartu naiz goizeko lehen bi ordutan ateratzen dudala etekinik handiena. Hortik aurrerako orduetan ez gara ehuneko ehunean egoten, eta beraz, irakurketari edo e-mailak erantzuteari ekin diezaiokegu. Ehuneko ehunean egon gaitezkeen orduak bizpairu dira. Ez dira asko, baina puruak dira."}, {"text_idx": "#000015", "text": "Azken urteetako fenomeno interesgarrienetako bat Euskal Herriko herrietan sortu diren irakurle kluben ugaritasuna da. Euskara soilean halako 40 bat klub egon daitezke egun, eta harietan 10-25 pertsona inguru biltzen dira. Liburu jakin bat irakurri ostean, honi buruz hitz egiteko biltzen dira batzuetan liburu horren idazlea presente dagoelarik. Literatur munduan geldiezin dabilen nukleoa da hau. Nire ustez, fenomeno interesgarrienetako bat da. Askotara joatea egokitu zait, eta esperientzia aberasgarria da irakurleekin aurrez aurre egotea. Norberaren lana, zein besteena, begiztatzeko beste ikuspuntu bat eskaintzen dute halakoek."}, {"text_idx": "#000017", "text": "Bai, errepikatzen diren arrazoiak baitaude. Liburu berarekin leku ezberdinetara joanda, errepikatzen diren galdera eta erantzukiak sortzen dira. Gustukoak eta gustukoak ez diren gauzak ere usu errepikatzen dira. Horrek zer pentsatu ematen dio idazleari. Ez gaude gauza horien menpe, baina eragina dute gure idazkera edo etorkizuneko gure liburuetan."}, {"text_idx": "#000018", "text": "Ez dakit gipuzkoar idazle belaunaldi berririk begietsi ote duzun irakurle klub hauetan..."}, {"text_idx": "#000020", "text": "Eta zer diozu Ben\u0303at Sarasolaz?"}, {"text_idx": "#000022", "text": "Zein aholku emango zenien idazle gazteei?"}, {"text_idx": "#000023", "text": "Niretzat, oinarrizkoena irakurtzea da. Izan ere, idatzi eta irakurtzea, biak dira ariketa beraren zati. Asko irakurtzen ez duten lagunak ikustea arraro egiten zait. Irakurri gabe idaztea ulertzen ez dudan zerbait da. Niretzat, irakurketa eta idazketa sistole eta diastole bezalakoak dira. Irakurtzen den bitartean, idatzi egiten da. Sei hilabete egon naiteke ezer idatzi gabe, baina ez ordea irakurri gabe. Irakurri bitartean, hainbat gauza hautatu eta beste hainbat ahazten ditugu, mentalki azpimarratzen ditugu gauzak, eta buruan idatzita zegoen zerbait berridazten dugu. Ez dakit zein beste aholku... Baina tira, hau izan daiteke bat: denbora hartu."}, {"text_idx": "#000024", "text": "Zure etxea suak hartzen badu, eta munduan liburutegirik egongo ez balitz, zein hiru liburu hartuko zenituzke?"}, {"text_idx": "#000028", "text": "Idazle gisa, zeintzuk izan dira bizitako unerik onenak?"}, {"text_idx": "#000029", "text": "Une berezietako bat, \u201cTwist\u201d argitaratu nuenekoa izan zen. Eleberri bat gehiago ez zelako sentsazioa sentitu nuen orduan lehen aldiz, beharren zerrendako eleberri bat gutxiago zelako sentsazioa. Itzuli handiko bi urte igaro nituen, zeintzuetan desagertuekin zer ikusi handia duten lekuetara gonbidatua izateaz gain, Lasa eta Zabalaren familiak ezagutzeko zortea izan nuen. Beraz, gauzarik politena extraliterarioa izan da: lekuak eta jendea ezagutarazi dizkit liburuak, eta honek sortzen dituen ondorioek idazten dudana zer den, eta zein zentzu duen pentsatzera eraman naute sarri."}, {"text_idx": "#000030", "text": "Periodista, contadora de historias y preguntona. Disfruto descubriendo nuevas personas y realidades. Me gusta compartir mis descubrimientos en La Mirada de Jass. Y si tienen que ver con la cultura, mejor."}, {"text_idx": "#000033", "text": "Interested? You can find a lot of impessive videos about XEvil in YouTube."}, {"text_idx": "#000035", "text": "Interested? You can find a lot of demo videos about XEvil in YouTube."}, {"text_idx": "#000044", "text": "Interested? You can find a lot of introducing videos about XEvil in YouTube."}]